**UPUTE ZA PODNOŠENJE PRIJAVE**

 **Prijavu mogu podnijeti:**

**Učenici prvog razreda Srednje škole Plitvička jezera -** koji se obrazuju za zanimanja kuhar, konobar i hotelijersko-turistički tehničar i to ako su:

* su savladali nastavni program iz prethodne školske godine bez ponavljanja razreda
* nisu korisnici stipendije iz drugih izvora

**TABELARNI PRIKAZ UVJETA I DOKUMENTACIJE TEMELJEM KOJE SE DOKAZUJE ISPUNJENJE UVJETA**

|  |  |  |
| --- | --- | --- |
| R.br. | UVJETI | DOKUMENTACIJA KOJOM SE DOKAZUJE ISPUNJENJE UVJETA |
| 1. | Status redovitog učenika/ice Srednje škole Plitvička jezera | Dokumet (Potvrda) koji izdaje Škola, a kojim se dokazuje upis u srednju školu  |
| 2. | Prosjek ocjena završnog razreda osnovne škole  | Preslika svjedodžbe |
| 4. | Postignuća na natjecanjima | Odgovarajući dokument |
| 5. | Materijalni status | - preslika potvrde nadležne ispostave Porezne uprave za 2018. godinu o mjesečnim primanjima/prihodima ostvarenim samostalnim radom (obrt, poljoprivreda i slično) svih članova zajedničkog domaćinstva koji imaju 15 i više godina, uključujući i podnositelja prijave (plaća, mirovina, obiteljska mirovina, alimentacija, socijalna pomoć, isplaćene naknade za bolovanje te rodiljne i roditeljske potpore, isplaćene naknade u slučaju nezaposlenosti), ne starija od 30 dana od dana podnošenja prijave;- preslika pravomoćnog rješenja nadležnog Centra za socijalnu skrb;- preslika uvjerenja Hrvatskog zavoda za zapošljavanje za nezaposlene članove domaćinstva, ne starije od 30 dana od dana podnošenja prijave. |
| 6. | Posebne obiteljske prilike | Odgovarajući dokumenti (preslika dokaza o statusu hrvatskog branitelja iz Domovinskog rata ili preslika drugostupanjskog rješenja o statusu hrvatskog ratnog vojnog invalida iz Domovinskog rata, preslika izvatka iz matice umrlih za roditelja, preslika dokaza o utvrđenom statusu invaliditeta, preslika pravomoćnog rješenja nadležnog centra za socijalnu skrb i slično) |

**Uz ispunjeni Prijavni obrazac, potrebno je dostaviti pripadajuću dokumentaciju (OBVEZNU DOKUMENTACIJU dostavljaju svi učenici, a DOKUMENTACIJU ZA DODATNE BODOVE dostavljaju oni učenici koji ostvaruju dodatne bodove).**

**OBVEZNA DOKUMENTACIJA:**

1. Ispunjen Prijavni obrazac
2. Preslika osobne iskaznice ili domovnice učenika/ice
3. Potvrda Škole o statusu redovitog učenika/ice Srednje škole Plitvička jezera
4. Preslika svjedodžbe prethodnog razreda
5. Preslika dokumenta iz kojeg je vidljiv IBAN žiro – računa učenika/ice
6. Privola za obradu osobnih podataka

**DOKUMENTACIJA ZA DODATNE BODOVE:**

1. Preslika potvrde nadležne ispostave Porezne uprave za 2018. godinu o mjesečnim primanjima/prihodima članova kućanstva učenika/ice koji se prijavljuje za dodjeljivanje stipendije, ne starija od 30 dana od dana podnošenja prijave
2. Preslika Hrvatskog zavoda za zapošljavanje za nezaposlene roditelje/skrbnike učenika/ice, ne starije od 30 dana od dana podnošenja prijave
3. Preslike dokaza o posebnim obiteljskim prilikama – dokaz o statusu hrvatskog branitelja iz Domovinskog rata ili drugostupanjsko rješenje o statusu hrvatskog ratnog vojnog invalida iz Domovinskog rata, izvadak iz matice umrlih za roditelja, dokaz o utvrđenom statusu invaliditeta, pravomoćno rješenje Centra za socijalnu skrb i slično
4. Preslika mišljenja Službe za profesionalno usmjeravanje ili preslika nalaza i mišljenja Centra za socijalnu skrb za učenike s teškoćama u razvoju ili invaliditetom
5. Preslika dokaza na temelju kojeg se ostvaruju bodovi vezani uz postignuća na natjecanjima.

**POSTUPAK ODOBRAVANJA STIPENDIJE**

Stipendije se odobravaju Podnositeljima prijave koji udovoljavaju uvjetima te ostvare najveći broj bodova.